钦定古今图书集成/明伦汇编/氏族典/第490卷 > 《廖用贤尚友录》 > 向长
## 钦定古今图书集成/明伦汇编/氏族典/第490卷 > 《廖用贤尚友录》 > 向长

按《后汉书向长传》：“长字子平，河内朝歌人。隐居不仕，
性尚中和，好通《老》《易》。贫无资食，好事者更馈焉，受之，
取足而反其馀。王莽大司空王邑辟之，连年乃至。欲
荐之于莽，固辞乃止。潜隐于家，读《易》至损益卦，喟然
叹曰：‘吾已知富不如贫，贵不如贱，但未知死何如生
耳’！建武中，男女娶嫁既毕，敕断家事勿相关。于是遂”
肆意与同好俱游五岳名山。竟不知所终。